CELEX: E2011P0012
Language: mt
Date: 2011-09-13 00:00:00
Title: Azzjoni mressqa fit- 13 ta' Settembru 2011 minn Asker Brygge AS kontra l-Awtorità tas-Sorveljanza tal-EFTA (Każ E-12/11)

10.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/9
            
         Azzjoni mressqa fit-13 ta' Settembru 2011 minn Asker Brygge AS kontra l-Awtorità tas-Sorveljanza tal-EFTA
   (Każ E-12/11)
   2011/C 325/05
   Fit-13 ta' Settembru 2011 tressqet azzjoni kontra l-Awtorità tas-Sorveljanza tal-EFTA quddiem il-Qorti tal-EFTA minn Asker Brygge AS, irrappreżentata minn Thomas Nordby, avukat u Espen Bakken, avukat, Arntzen de Besche Advokatfirma AS, Bygdøy allé 2, 0204 Oslo, in-Norveġja.
   Ir-Rikorrent jitlob lill-Qorti tal-EFTA sabiex:
   
               (1)
            
            
               Tiddikjara null l-Artikolu 1 u 2 tad-Deċiżjoni tal-Awtorità ta’ Sorveljanza tal-EFTA Nru 232/11/COL;
            
         
               (2)
            
            
               Tordna lill-Awtorità ta' Sorveljanza tal-EFTA biex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Fid-Deċiżjoni tagħha Nru 232/11/COL tat-13 ta' Lulju 2011 dwar in-notifika tal-bejgħ tal-art f'Nesøyveien 8, gnr. 32 bnr. 17, fil-muniċipalità ta' Asker, l-Awtorità tas-Sorveljanza tal-EFTA kkonkludiet li l-bejgħ jikkostitwixxi għajnuna mill-Istat skont it-tifsira tal-Artikolu 61(1) tal-Ftehim taż-ŻEE u li għandu jkun suġġett għal irkupru.
            
         
               —
            
            
               Ir-Rikorrent qed ifittex l-annullament tad-Deċiżjoni kkontestata.
            
         
               —
            
            
               Ir-Rikorrent jiddikjara, inter alia, li l-Awtorità tas-Sorveljanza tal-EFTA:
               
                           —
                        
                        
                           applikat ħażin l-Artikolu 61(1) taż-ŻEE fil-valutazzjoni tagħha dwar jekk Asker Brygge rċevietx vantaġġ ekonomiku fit-tifsira tal-Artikolu 61(1) taż-ŻEE;
                        
                     
                           —
                        
                        
                           żbaljat fil-valutazzjoni tagħha taż-żmien relevanti għall-bażi tal-kalkolu dwar jekk kenitx qed tingħata għajnuna mill-Istat fit-tifsira tal-Artikolu 61(1) taż-ŻEE; kif ukoll
                        
                     
                           —
                        
                        
                           ma ħaditx debitament kont fatt li l-bejgħ huwa bbażat fuq Ftehim Fakultattiv.